'आई माझी काळूबाई' वादावर विवेक सांगळे म्हणाले, '...तर मला काढणं जास्त सोपं नव्हतं का?'\n'आई माझी काळूबाई' ही मालिका सध्या वादाच्या भोवऱ्यात अडकली आहे. ज्येष्ठ अभिनेत्री आणि निर्मात्या अलका कुबल आणि अभिनेत्री प्राजक्ता गायकवाड यांच्या आरोप-प्रत्यारोपांमुळे गेले काही दिवस मालिकेची चर्चा सुरू होती. 

या वादात अभिनेता विवेक सांगळे हे नावही चर्चेत आलं. विवेक सांगळे यांनी शिवीगाळ केल्याचा आरोप प्राजक्ता गायकवाड यांनी केला होता. त्यानंतर सोशल मीडियावर विवेक सांगळे ट्रोल झाले होते. त्यांना मालिकेतून काढून टाकण्याचीही मागणी होत होती. 

या सर्व पार्श्वभूमीवर बीबीसी मराठीचे प्रतिनिधी नीलेश धोत्रे यांनी विवेक सांगळेंशी संवाद साधला. या आरोप-प्रत्यारोपात त्यांचं काय म्हणणं आहे, हे आम्ही जाणून घेतलं. त्या मुलाखतीचा संपादित अंश.

प्राजक्ता गायकवाड यांचं म्हणणं सध्या माध्यमांमध्ये येतंय, अलका कुबलही पुढे येऊन बोलत आहेत. यात तुमच्यावर आरोप होत असले, तरी तुम्ही मात्र पुढे येऊन बाजू मांडल्याचं दिसत नाही. प्राजक्ता यांचं असं म्हणणं आहे की, तुम्हाला यायला उशीर झाला. त्यावर तुम्ही कुठे होतात, असं त्यांनी विचारलं. सेटवरील कोव्हिड पॉझिटिव्ह लोकांना मदत करायला गेल्याचं तुम्ही सांगितलंत. त्यामुळे त्यांनी गाडीत बसायला नकार दिला.

मी कोव्हिड पॉझिटिव्ह माणसांना मदत करत होतो, असं त्यांनी सांगितलं. आता ही मदत मी 16 तारखेपासून करत होतो. पण याचा अर्थ मी प्रत्येकाच्या सान्निध्यात जात होतो असा नव्हता. प्रत्येकाला वेगवेगळ्या रूममध्ये आयसोलेट केलं होतं. त्यांना मी मदत करत होतो म्हणजे काय, तर औषधं आणून देत होतं. त्यांच्या खोलीच्या दाराबाहेर औषधांची पिशवी ठेवून दारावर थाप मारायचो आणि बाजूला व्हायचो, मग ते पिशवी खोलीत घ्यायचे. 

जेवणाच्या बाबतीत मी स्वयंपाक करणाऱ्या काकूंना सांगून प्रत्येकाचं एक वेळापत्रक तयार केलं होतं. एक वाजता याला जेवण द्यायचं, सहा वाजता त्याला द्यायचं, असं. मग काकूंना फोन करून मी सांगायचो की, अमुक व्यक्तीला आत्ता उकडलेलं अंडं द्या, वगैरे. मी काही त्यांच्यासोबत जाऊन पत्ते किंवा क्रिकेट खेळत नव्हतो. 

दुसरी गोष्ट- अलकाताई आशालता यांच्या आजारासंदर्भात बिझी होत्या, त्यामुळे अलकाताई बिलांचे किंवा सिटीस्कॅनचे पैसे माझ्या खात्यावर ट्रान्सफर करायच्या. मी जाऊन हॉस्पिटलच्या काउन्टरवर नुसते ते द्यायचो. यात मी कुठे कोणासोबत प्रवास केला? 

तिला (प्राजक्ताला) माहिती होतं की, त्याच दिवशी साडेचार वाजता केलेल्या आयटी-पीसीआर...\n\ntl;dr:
'माझं जर काही चुकलं असेल तर मला काढणं सोपं नव्हतं का? मी हिरो जरी असलो, तरी मालिकेत नायिका मुख्य आहे. तिच्यावर टीआरपीची गणितं आहे. टायटल साँगसाठी पंधरा ते वीस लाख खर्च झाला आहे. तरीही मला काढण्यात आलं नाही, याचा विचार करा ना,' असं अभिनेता विवेक सांगळेनं म्हटलं आहे.